पाएं अपने शहर की ताज़ा ख़बरें और फ्री ई-पेपरडाउनलोड करें
संग्रामपुर प्रखंड की उत्तरी भवानीपुर पंचायत के वार्ड पांच में गुरुवार की सुबह जब नलजल की टंकी में जल भरा गया तो अचानक फटकर टंकी से पानी तेजी बहने लगा। इसकी खबर गांव में कुछ युवकों को हुई तो उन्होंने सोशल मीडिया पर इसका वीडियो फुटेज डालकर जनप्रतिनिधि और प्रशासन पर गलत कार्य का दोषारोपण करने लगे। वार्ड के कुछ लोगों का कहना था कि कार्य की गुणवत्ता सही नहीं है, जिसके चलते बिना कारण टंकी फट गई और पानी बहने लगा। मुखिया ने बताया कि पंचायत को बदनाम करने और राजनीतिक साजिश के तहत किसी असमाजिक तत्व ने टंकी में छेद कर दिया। इससे टंकी फटी और पानी बहने लगा। इसको लेकर स्थानीय थाने में आवेदन देकर जांच कर दोषियों पर कार्रवाई की मांग की जाएगी। ग्रामीणों ने बताया कि छह माह पहले यह टंकी बनाई गई थी।
बीडीओ का रटा-रटाया जवाब- दोषी पर कार्रवाई की जाएगी
11 लाख के प्राक्कलन से उक्त वार्ड में वार्ड सदस्य के द्वारा 6 महीने पहले कार्य कराया गया है। इधर, बीडीओ दृष्टि पाठक से बात की गई तो उन्होंने कहा कि जानकारी मिली है, जांच कराकर दोषी पर कार्रवाई की जाएगी। ग्रामीण जितेंद्र दास ने बताया कि टंकी के फटने में उन्हें कोई साजिश नजर आ रही है। कार्य की गुणवत्ता की भी जांच होनी चाहिए। मुखियापति नन्हे सिंह ने बताया कि पंचायत में विरोधियों द्वारा अक्सर विभिन्न योजनाओं को लेकर तरह तरह का बखेड़ा खड़ा किया जाता है। इसमें भी साजिश है, जो जांच के बाद पता चल जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn